ועדת הכלכלה, כנסת 18, פרוטוקול מספר 395, 2010-12-22 10:45

כרמל שאמה-הכהן: שלום רב, אני מתכבד לפתוח את הדיון, הנושא הרביעי היום על סדר יומה של ועדת הכלכלה.

כרמל שאמה-הכהן: על סדר היום - פרק ג' (רשות השידור), סעיפים 6-7 להצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010, הצעה לחלוקה (פיצול) לפי סעיף 121.

כרמל שאמה-הכהן: לאחר שהתקיים כבר דיון אחד בנושא – נושא האגרה של רשות השידור.

כרמל שאמה-הכהן: נכון שהשידור הציבורי יקר לכולנו אבל אני חושב שלהעלות את כובד האגרה על אזרחי ישראל תוך כדי חוק ההסדרים, וגם כך רוב האזרחים רואים באגרה סוג של קנס, הם עדיין לא מבינים מה התמורה שהם מקבלים, לכן אני חושב שמן הראוי שהנושא הזה ייבחן מחוץ לחוק ההסדרים.

כרמל שאמה-הכהן: אני חושב שזו הדעה של רוב החברים, אם לא הרוב המוחלט – לפצל את הפרק הזה ולדון בו בצורה מסודרת, עמוקה, ארוכה, עניינית ומקצועית.

יהודה סבן: הממשלה גם מסכימה.

שלי יחימוביץ': אני לא תומכת בפיצול.

שלי יחימוביץ': באופן כללי אני תומכת בחיסולו של חוק ההסדרים אבל כיוון שכבר העברנו כל כך הרבה סעיפים ואישרנו אותם, אני רוצה רק להגיד שאני תומכת בסעיף הזה, ומזכירה שחלק מההתדרדרות שלר שות השידור היתה בגלל הירידה המתמשכת באגרה.

שלי יחימוביץ': אני רואה טעם לפגם בתלות של רשות השידור בשלטון.

שלי יחימוביץ': ככל שאנחנו מורידים את האגרה כך אנחנו מייצרים את התלות הזו יותר בעוז, ואז, באים ראשי רשות השידור ופושטים יד ואז הם גם צריכים לתת תמורה תמורת תקציבים שמועברים להם.

שלי יחימוביץ': זו זיקה מאד מאד לא בריאה.

שלי יחימוביץ': האגרה מלכתחילה נוצרה כדי לאפשר מקור תקציבי עצמאי לרשות השידור, שישחרר אותה מהתלות בשלטון, והירידה המתמשכת באגרה פגעה בעצמאות הזו והגבירה את התלות.

שלי יחימוביץ': לכן אני חושבת שאם יש הזדמנות להחזיר ולהעלות את האגרה צריך לעשות אותה, גם אם הציבור לא אוהב את זה.

שלי יחימוביץ': הציבור גם לא אוהב מס הכנסה ובכל זאת אנחנו גובים מס הכנסה.

שלי יחימוביץ': אני חושבת שזה התפקיד שלנו, כמחוקקים אחראים, לעשות לפעמים דברים גם שהציבור לא מחבב כל כך.

שלי יחימוביץ': מיסוי, באופן כללי, הציבור לא כל כך אוהב, על כל צורותיו, אבל בלי מיסוי אין מדינה.

שלי יחימוביץ': זה נכון גם לגבי רשות השידור.

שלי יחימוביץ': לכן אצביע נגד.

נחמן שי: יש לי העונג לחלוק על עמדתה של חברת הכנסת יחימוביץ.

נחמן שי: אני, לא פחות ממנה, משוכנע בחיוניות השידור הציבורי אבל אני חושב שאנחנו חייבים למצוא משאבים אחרים לא הקופה הציבורית.

נחמן שי: אני מאמין שהאוצר יתגייס לעניין.

נחמן שי: אני רוצה שיירשם גם בפרוטוקול ושגם אתה תתחייב שאתה לא מניח לנושא הזה, אם אפשר, ושאתה מקדם את הרפורמה במהירות הכי גדולה ובזמן הכי קרוב.

כרמל שאמה-הכהן: חשוב לציין שבעניין הזה הוקמה ועדה משותפת עם ועדת החינוךץ

נחמן שי: אבל היא אף פעם לא התכנסה.

דנה נויפלד: יש כבר בשורה מתי יתקיים הדיון הראשון?

נחמן שי: לא צירפת אותי לוועדה הזו פעם?

כרמל שאמה-הכהן: לא אני הקמתי אותה.

כרמל שאמה-הכהן: מי שהקים את הוועדה הזו הוא היושב ראש הקודם, אופיר אקוניס.

נחמן שי: והוא ביקש ממני להשתתף בה.

נחמן שי: היו"ר כרמל שאמה:     	אז יכול להיות שאתה חבר בה.

נחמן שי: אני עדיין לא חבר בה.

נחמן שי: צריך להשלים בקרוב את התהליך של עדכון החברים בוועדה ועדכון היושב ראש.

נחמן שי: הרפורמה ברשות השידור מתקדמת.

נחמן שי: הם חתמו על הסכם עם עיתונאים, זה לא פשוט כי יש עוד סקטורים אחרים שעוד לא מרוצים.

נחמן שי: אבל זה מתקדם.

נחמן שי: לא יכול להיות שבסוף, בגללנו, שאנחנו לא נפעיל את הלחץ הציבורי, הרפורמה הזו לא תתקדם.

נחמן שי: זה חייב לצאת לדרך.

כרמל שאמה-הכהן: בזה אני מסכים אתך.

נחמן שי: לכן, אני גם מתנגד כרגע להעלאת האגרה, וצרייך למצוא מקורות אחרים, אבל שלא יירשם באיזשהו מקום שאנחנו מעכבים את הרפורמה, זו תהיה בכיה לדורות.

כרמל שאמה-הכהן: מי בענד ההצעה לפיצול?

כרמל שאמה-הכהן: 2 בעד.

כרמל שאמה-הכהן: מי נגד?

שלי יחימוביץ': אני נגד ואני מחליפה את חבר הכנסת עמיר פרץ.

לאה ורון: חבר הכנסת אלקין הצביע במקום חבר הכנסת אופיר אקוניס.

כרמל שאמה-הכהן: אם כך, אין נמנעים, והצעת הפיצול אושרה ותובא לאישור המליאה.

כרמל שאמה-הכהן: אני מודה לכם, הישיבה נעולה.